บัวหลวง-ยูโอบีส่งกองทุน6เดือนขาย
บลจ.บัวหลวง เปิดขายกองทุนตราสารหนี้ฯ อายุ 6 เดือน จ่าย 3.45% ต่อปี "ยูโอบี" ลงทุนเฉพาะตราสารหนี้ในประเทศ
21 ก.ย. 2554

บลจ.บัวหลวง เปิดขายกองทุนตราสารหนี้ฯ อายุ 6 เดือน จ่าย 3.45% ต่อปี "ยูโอบี" ลงทุนเฉพาะตราสารหนี้ในประเทศ
บริษัทหลักทรัพย์จัดการกองทุนรวม (บลจ.) บัวหลวง แจ้งว่า บลจ.บัวหลวงเปิดขายกองทุนรวมตราสารหนี้ชนิดระบุวันครบกำหนด 29/11 ลงทุนประมาณ 6 เดือน คาดการณ์ผลตอบแทน 3.45% ต่อปี  เปิดขายครั้งเดียวตั้งแต่วันที่ 21-27 ก.ย.2554
กองทุนมีนโยบายลงทุนในพันธบัตรธนาคารแห่งประเทศไทย ตราสารหนี้สถาบันการเงินในประเทศและต่างประเทศ ตราสารหนี้ภาคเอกชน โดยปิดความเสี่ยงจากอัตราแลกเปลี่ยนสำหรับเงินลงทุนในต่างประเทศ
ด้านบลจ.ยูโอบี เปิดขายกองทุนเปิด ยูโอบี เอฟไอ พลัสพลัส 6/18 ในระหว่างวันที่ 20-26 ก.ย.2554 โดยกองทุนจะลงทุนในตราสารหนี้ในประเทศ ได้แก่ พันธบัตรรัฐบาล ตั๋วแลกเงินของธนาคารพาณิชย์ และเงินฝากในธนาคารพาณิชย์ อายุโครงการประมาณ 6 เดือน